Tveir deildarstjórar í stað aðstoðarskólastjóra Á fundi byggðaráðs Borgarbyggðar í síðustu viku var lagt fram bréf frá skólastjóra Varmalandsskóla dags þar sem óskað er heimildar til að ráða tvo deildarstjóra við skólann í stað aðstoðarskólastjóra sem er að láta af störfum . Samþykkt var með tveimur atkvæðum meirihlutans að verða við beiðninni með þeim fyrirvara að kostnaður rúmist innan fjárhagsáætlunar og framkvæmdin sé samræmi við lög um grunnskóla . Sveinbjörn Eyjólfsson sat hjá við afgreiðslu og óskaði að bókað yrði að hann gerði ekki athugasemdir við nýtt stjórnkerfi Varmalandsskóla , enda sé það í samræmi við lög og kjarasamninga . “ Hins vegar tel ég nú sem fyrr eðlilegt að ný störf verði auglýst , ” bókaði Sveinbjörn .